ประจำเดือนหนูมา เมื่อวันที่ 29 พ.ย. - 2 ธ.ค. เเต่มาไม่มาก ท้องก็ปวดไม่มาก พอวันที่ 13 ธ.ค. ก็มาอีกรอบ รอบนี้มามาก ปวดท้องมาก เพลีย ผิดปกติอะไรมั้ยค่ะ ?
สวัสดีค่ะ หากประจำเดือนมาวันที่ 29 พ.ย. - 2 ธ.ค. แล้ววันที่ 13 ธ.ค. ได้มีเลือดออกมาอีก เลือดดังกล่าวอาจเป็น1. เลือดออกช่วงไข่ตก หากเลือดที่ออกมีปริมาณเพียงเล็กน้อย และออกเพียงแค่ 1 วัน เลือดดังกล่าวก็น่าจะเป็นเลือดออกวันไข่ตกได้2. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม แท้งไม่ครบ เป็นต้น โดยเลือดที่ออกในวันที่ 29 พ.ย.-2 ธ.ค. อาจไม่ใช่เลือดประจำเดือนก็ได้3. มีการอักเสบติดเชื้อในโพรงมดลูก4. มีโรคของมดลูก เช่น มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น5. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาฉีดคุมกำเนิด ยาสตรี สมุนไพร อาหารเสริมต่างๆ เป็นต้น6. การผลิตฮอร์โมนของรังไข่ผิดปกติหากเลือดที่ออกมามีปริมาณไม่มาก และเป็นเพียงแค่ 1-2 วัน อาจเป็นเลือดออกช่วงไข่ตกก็ได้ แต่หากเลือดมีปริมาณมาก และออกนานเกิน 2 วัน หรือมีปวดท้องน้อยมาก ก็ควรลอวตรวจหาการตั้งครรภ์ดูด้วย หากตรวจไม่พบ แต่ยังคงมีเลือดออก ก็ควรไปพบสูติ-แพทย์เพื่อตรวจหาสาเหตุค่ะ